**Argumentarea necesității**

**inițierii negocierilor și aprobării semnării Amendamentului nr.1 prin schimb de scrisori la Acordul de finanțare dintre Guvernul Republicii Moldova, Uniunea Europeană și Ministerul Dezvoltării Regionale și Administrației Publice al României privind Programul Operațional Comun Bazinul Mării Negre 2014-2020 pentru Programul de Cooperare Transfrontalieră al Instrumentului European de Vecinătate (ENI) pe anii 2014-2020, semnat la Chișinău,**

**la 12 decembrie 2016**

1. **Descrierea tratatului**

**Acordul de finanțare dintre Guvernul Republicii Moldova, Uniunea Europeană și Ministerul Dezvoltării Regionale și Administrației Publice al României privind Programul Operațional Comun Bazinul Mării Negre 2014-2020 pentru Programul de Cooperare Transfrontalieră al Instrumentului European de Vecinătate (ENI) pe anii 2014-2020,** semnat la 12 decembrie 2016, reprezintă un tratat interguvernamental trilateral, încheiat între Guvernul Republicii Moldova, Uniunea Europeană și Ministerul Dezvoltării Regionale şi Administrației Publice, care în urma restructurărilor a devenit **Ministerul Dezvoltării, Lucrărilor Publice și Administrației din România.**

Acordul de finanțare dintre Guvernul Republicii Moldova, Uniunea Europeană și Ministerul Dezvoltării Regionale și Administrației Publice al României privind Programul Operațional Comun Bazinul Mării Negre 2014-2020 pentru Programul de Cooperare Transfrontalieră al Instrumentului European de Vecinătate (ENI) pe anii 2014-2020, semnat la Chișinău, la 12 decembrie 2016, constă din: Condiții Speciale *(inserate în 10 articole)*, Anexa I *(Condiții Generale)* și Anexa II *(Documentul de Program).*

Acordul de finanțare supus amendării prin schimb de scrisori constituie baza legală pentru acordarea asistenței financiare sub formă de grant din fondurile ENI, fondurile Instrumentului European de Preaderare (EPA) și Fondul European de Dezvoltare Regională (FEDR) în valoare de 49 mil. Euro pentru finanțarea activităților implementate de beneficiarii Programului Operațional Comun Bazinul Mării Negre 2014-2020. Beneficiarii programului includ autorități publice locale și raionale, instituții publice, instituții de cultură și de cercetare, asociații obștești, etc. din cele 8 țări participante la program: România, Bulgaria, Grecia, Turcia, Republica Moldova, Ucraina, Armenia și Georgia. Actualmente, Autoritatea de Management a Programului este Ministerul Dezvoltării, Lucrărilor Publice și Administrației din România.

Raționamentul de modificare a tratatului a constat în a oferi Programului Operațional Comun Bazinul Mării Negre 2014-2020 posibilitatea de a răspunde provocărilor cauzate de pandemia Covid-19 și a reieșit din modificarea, la 23 iunie 2020, a *Regulamentului de punere în aplicare (UE) nr. 897/2014 al Comisiei din 18 august 2014 de stabilire a unor dispoziții specifice privind punerea în aplicare a Programelor de cooperare transfrontalieră, finanțate în temeiul Regulamentului (UE) nr. 232/2014 al Parlamentului European și al Consiliului de instituire a unui instrument european de vecinătate.*

Amendamentul propus are următoarele obiective:

a) Modificarea Art. 5 – Perioada de executare, din partea „Condiții speciale”;

b) Modificarea Art. 6 – Date de contact, din partea „Condiții speciale”;

c) Modificarea Art. 3 – Perioada de execuție, din Anexa I Condiții generale ;

d) Modificarea Anexei II – Programul.

1. **Analiza de impact**
	* + 1. **Informații generale:** prezentul amendament prin schimb de scrisori se va încheia la nivel interguvernamental şi va permite extinderea perioadei de executare a tratatului, răspunzând astfel la consecințele generate de pandemia Covid-19.

Amendamentul prin schimb de scrisori, în partea ***Condiții Speciale***, introduce următoarele modificări:

* la Art. 5 (*Perioada de executare*) se extinde perioada de executare a Acordului de finanțare definită în articolul 3 din Anexa I (*Condiții Generale*) cu 12 luni și se va încheia cel târziu la ***31 decembrie 2025***;
* la Art. 6 (*Date de contact*) se va include text nou cu detalii pentru litera a: *Comisia Europeană*, litera b: *Țara parteneră* și litera c: *Autoritatea de management*.
* la Art. 8.1 (*Anexe la Acordul de finanțare*) litera (c) Anexa II (*Programul Operațional Comun al Programului ENI CBC pentru Bazinul Mării Negre*) se va înlocui cu textul prevăzut în Anexa II la scrisoarea care constituie parte a tratatului.

În partea ***Condiții Generale***, se introduc următoarele modificări:

* La Art.3 (*Perioada de executare*) în alineatele (a) și (c) se extinde perioada de executare a anumitor etape de implementare a programului cu 12 luni, după cum urmează:

(a) etapa de încheiere a implementării proiectelor se extinde de la 31 decembrie 2022 la ***31 decembrie 2023****;* concomitent, perioada de semnare a contractelor pentru proiectele selectate spre finanțare se extinde de la 31 decembrie 2021 la ***31 decembrie 2022;***

(c) etapa de închidere, inclusiv închiderea financiară a tuturor contractelor încheiate în cadrul programului, plata sau rambursarea soldului final și dezangajarea fondurilor rămase, fără a aduce atingere articolului 19 alineatul (3) din Regulamentul de punere în aplicare (UE) nr. 897/2014, se extinde de la 31 decembrie 2024 la ***31 decembrie 2025***.

Totodată, perioada de încheiere a activităților legate de închiderea Programului și perioada de prezentare de către Autoritatea de Management a raportului final aprobat de Comitetul Comun de Monitorizare se extinde de la 30 septembrie 2024 la ***15 februarie 2025***.

Extinderea perioadei de executare a tratatului va permite beneficiarilor programului să continue activitățile de implementare a proiectelor, o parte din care au fost amânate din cauza pandemiei Covid-19, iar în o parte din proiecte nu a fost posibilă executarea activităților în termen și în volumul planificat din aceleași motive.

* + - 1. **Aspectul politic, cultural și social:** prevederile amendamentului nu contravin politicii externe a RM. Amendamentul prin schimb de scrisori corespunde intereselor celor 3 părți şi va contribui la o mai bună implementare a proiectelor transfrontaliere de beneficiarii din Republica Moldova ai Programului Operațional Comun Bazinul Mării Negre 2014-2020, finanțat de Uniunea Europeană*.*
			2. **Aspectul economic și de mediu:** acest amendamentare impact favorabil asupra dezvoltării sociale și economice a Republicii Moldova, contribuind totodată la protecția în comun a mediului prin intermediul proiectelor implementate.
			3. **Aspectul normativ:** prevederile amendamentului sunt compatibile cu prevederile Constituției Republicii Moldova, Carta Organizației Națiunilor Unite, alte tratate internaționale în vigoare și angajamentele asumate de țara noastră pe plan internațional, precum și cu legislația UE.
			4. **Aspectul instituțional și organizatoric:** nu necesită înființarea unor structuri noi sau modificarea celor existente și nu va determina abilitarea instituțiilor implicate cu împuterniciri noi.
			5. **Aspectul financiar:** prevederile amendamentului nu implică costuri suplimentare din partea Guvernului Republicii Moldova pentru asigurarea acțiunilor legate de aspectele normativ, instituțional și organizatoric.
			6. **Aspectul temporar:** intră în vigoare la data la data recepționării de către Comisia Europeană a notificării privind îndeplinirea de către partea moldovenească a tuturor procedurilor necesare, transmisă prin intermediul Ministerului Afacerilor Externe și Integrării Europene al Republicii Moldova.
1. **Aspect procedural al semnării/ încheierii tratatului**

Potrivit pct.83 din Regulamentul privind mecanismul de încheiere, aplicare și încetare a tratatelor internaționale, aprobat prin Hotărârea Guvernului nr. 442 din 17 iulie 2015, reieșind din necesitatea semnării amendamentului în mod prioritar, dar și existența premiselor pentru a considera, că textul proiectului tratatului propus spre examinare nu va conține diferențe de fond față de proiectul inițial al tratatului, se impune necesitatea aplicării clauzei adoptării unei singure hotărâri de Guvern privind inițierea negocierilor și aprobarea semnării.

Amendamentul urmează a fi semnat prin schimb de scrisori de către dl. Dumitru Budianschi, ministrul finanțelor al Republicii Moldova, dl. Marc Lemaître, director general, Directoratul General pentru Politici Regionale și Urbane al Comisiei Europene și dl. Attila Csecke, ministru al lucrărilor publice, dezvoltării și administrației din România, în trei exemplare originale, în limba engleză. Pentru semnare va fi necesară eliberarea deplinelor puteri.

**Ministru Dumitru BUDIANSCHI**